Aulus Cornelius Celsus
Store norske leksikon,Språk og litteratur,Litteraturvitenskap,Sjangerlære,Sakprosa,Leksikonfag,Encyklopedister
Aulus Cornelius Celsus var en romersk encyclopedist (forfatter av oppslagsverk), som levde mellom 25–50 e.Kr. Vi vet svært lite om Aulus Cornelius Celcus. Han levde muligens i Gallia Narbonensis (det nåværende Provence).
Celsus er kjent for å ha skrevet De Medicina, 'Om legevitenskapen'. Denne antas å ha vært en del av et større oppslagsverk som også omfattet landbruk, krigsvesen, retorikk, filosofi og rettsvesen.De Medicina er en viktig primærkilde til medisinsk kunnskap i romertida. Den består av åtte bøker inndelt etter emner: Bok 1: Medisinens historie. Her finnes blant annet referanser til flere medisinske forfattere, hvorav noen kun er kjent gjennom Celsus' verk. Bok 2: Generell patologi. Bok 3: Spesifikke sykdommer. Bok 4: Kroppsdeler. Bok 5-6: Farmakologi. Bok 7: Kirurgi. Bok 8: Ortopedi. De Medicina skal ha blitt gjennoppdaget av pave Nikolaus 5, publisert i 1478 og dermed blant de første medisinske verker som ble trykket da trykkepressen kom. Verket ble også beundret for sin elegante latin.Utgitt med engelsk oversettelse av W. G. Spenser (1935). Les mer i Store norske leksikon latinsk litteratur Eksterne lenker Nasjonalbiblioteket: Celsus, Aulus Cornelius: ''Aurelii Cornelii Celsi De re medica libri octo''. Utg. Ex Officina Plantiniana. Lugduni Batavorum Leiden. 1592. (Latinsk, faksimile av utgave fra 1592).  World Digital Library: On Medicine – De medicina. (Latinsk, faksimile av kodeks fra 1400-tallet.  University of Chicago. De medicina. (Latinsk og engelsk utgave)  Royal College of Physicians of Edinburgh: Om De medicina. (Engelsk fagtidsskrift)